Det ble på Sinn Féins årlige konferanse i 1986 besluttet at man skulle avslutte politikken med å avstå fra å møte i det irske underhuset. En fraksjon var sterkt uenige i dette, og gikk fra konferansen. De grunnla sitt eget parti, Republican Sinn Féin, og den nye paramilitære gruppen CIRA. Disputten kan tildels sees som en strid mellom ledelsen i Nord-Irland, under Gerry Adams, og den sørlige ledelsen under Ruairi Ó Brádaigh. Sistnevnte var en av de som brøt ut.